# Ajoneuvoyhdistelmä

### Wikipedia

Puoliperävaunuyhdistelmä

Ajoneuvoyhdistelmä on vetoautosta ja yhdestä tai useammasta perävaunusta tehty ajoneuvojen yhdistelmä.

Ajoneuvoyhdistelmä voi tarkoittaa:

- kuorma-autosta sekä yhdestä tai useammasta perävaunusta muodostettua yhdistelmää
- henkilöautosta sekä kevytperävaunusta muodostettua yhdistelmää
- traktorista ja perävaunusta muodostettua yhdistelmää.

Puheessa viitataan usein yhdistelmään, jossa kuorma-auto on vetoautona. Nimitystä rekka käytetään usein virheellisesti ja sitä näkee käytettävän asiayhteydestä riippuen kuvaamaan mitä tahansa ajoneuvoyhdistelmää tai jopa pelkkää kuorma-autoa.

Yhdistelmiä, joissa vetoautona toimii kuorma-auto on kahta päätyyppiä: puoliperävaunu- ja täysperävaunuyhdistelmä. Käytännössä kaikkien raskaiden ajoneuvoyhdistelmien kuljettamiseen vaaditaan CE-luokan ajokortti. Pelkällä C-luokan ajokortilla saa tyhjää yhdistelmää kuljettaa tilapäisesti, esimerkkinä ajo-opetus ajoneuvoyhdistelmällä.

Raskaan ajoneuvoyhdistelmän käytännössä ainoa käyttötarkoitus on tavaroiden kuljetus paikkojen välillä, tosin raskaankin yhdistelmän hyötykuorma on verrattaen pieni.

## [muokkaa] Yhdistelmätyypit

Yhdistelmät voidaan jakaa karkeasti kahteen yhdistelmätyyppiin. Nämä ovat moduuliyhdistelmät sekä kaikki näihin kuulumattomat. Moduuliyhdistelmillä tarkoitetaan rakenteellisesti yli 22,00 m pitkiä täysperävaunuyhdistelmiä ja yli 16,50 m puoliperävaunuyhdistelmiä. Moduuliyhdistelmien maksimipituus on 25,25 metriä. Yli 22,00 metriä pitkissä yhdistelmissä pitää olla ABS-jarrut ja ABS tunnistimet jokaisella akselilla. Suomi ja Ruotsi ovat ainoat Euroopan unionin maat jotka sallivat näiden liikkumisen. Ainakin Hollannissa ja Iso-Britanniassa on näitä testikäytössä. Muuallakin Euroopassa on paineita pidempien yhdistelmien käyttöön ottamiseksi.

Perävaunuja koskevat samat leveys- ja korkeusrajoitteet kuin kuorma-autoja.

### [muokkaa] Täysperävaunuyhdistelmä

Vetoauton ja täysperävaunun yhdistelmä

Täysperävaunuyhdistelmän vetoautona toimii vetokytkimellä varustettu kuorma-auto. Kuorma-auton vetokytkimeen on liitettynä varsinainen perävaunu. Tämän yhdistelmän virallinen nimitys on auton ja varsinaisen perävaunun yhdistelmä. Yhdistelmää kutsutaan myös nimillä täysperä tai täysperävaunuyhdistelmä. Yhdistelmän maksimipituus on 22,00 metriä. Moduulirakenteisen täysperävaunuyhdistelmän maksimipituus on 25,25 metriä. Täysperävaunullisen yhdistelmän suurin sallittu kokonaismassa on 60 tonnia mikäli yhdistelmässä on vähintään 7 akselia. Kuormatilan maksimipituus on moduuliyhdistelmässä 21,42 metriä. Kansainvälisessä liikenteessä täysperävaunuyhdistelmän suurin sallittu kokonaispaino on 40 tonnia viidellä akselilla.

Täysperävaunuyhdistelmä voidaan tehdä myös kuorma-autosta, apuvaunusta ("dollysta") ja puoliperävaunusta. Apuvaunu on erikoisrakenteinen keskiakseliperävaunu jonka päälle on asennettu vetopöytä. Vetopöydän päälle saadaan kytkettyä mikä tahansa puoliperävaunu.

### [muokkaa] Puoliperävaunuyhdistelmä

Puoliperävaunuyhdistelmän vetoautona toimii vetopöydällä varustettu kuorma-auto. Vetopöydän päälle kytketään puoliperävaunu. Puoliperävaunun vetoautoa kutsutaan usein nimillä rekanveturi tai rekanvetäjä. Puoliperävaunuyhdistelmää kutsutaan usein nimillä puolikas tai rekka. Puoliperävaunuyhdistelmän suurin sallittu pituus on 16,50 metriä ja suurin sallittu kokonaispaino on 48 tonnia kuudella akselilla. Etelämpänä euroopassa puoliperävaunuyhdistelmän suurin sallittu kokonaismassa on 40 tonnia viidellä akselilla.

#### [muokkaa] ...jatkettuna keskiakseliperävaunulla

Vetoauton, puoliperävaunun ja keskiakseliperävaunun yhdistelmä

Puoliperävaunuyhdistelmään on mahdollista liittää keskiakseliperävaunu. Näin saatavaa moduuliyhdistelmää koskevat samat koko- ja painorajoitukset kuin moduulirakenteista täysperävaunuyhdistelmää. Tämän yhdistelmän epävirallinen kutsumanimi on lusikka-haarukka sen liukkaalla ikävien taipumusten vuoksi. Tätä yhdistelmää koskevat samat rajoitukset kuin muitakin moduuliyhdistelmiä.

#### [muokkaa] ...jatkettuna puoliperävaunulla

Vetoauton ja kahden puoliperävaunun yhdistemä

Puoliperävaunuyhdistelmän ensimmäisen puoliperävaunun päälle on mahdollista kytkeä toinen puoliperävaunu. Tällöin ensimmäiseen puoliperävaunuun pitää olla asennettuna vetopöytä. Tämä yhdistelmä on Suomessa hyvin tuore tuttavuus ja sille ei ole vakiintunut vielä kutsumanimeä. Yhdistelmää kutsutaan Ruotsissa nimillä B-juna ja linkki. Tätä yhdistelmää koskevat samat rajoitukset kuin muitakin moduuliyhdistelmiä.

#### [muokkaa] ...jatkettuna varsinaisella perävaunulla

Auton, puoliperävaunun ja täysperävaunun yhdistelmä

Puoliperävaunuun voidaan liittää myös varsinainen perävaunu toiseksi perävaunuksi. Tätä yhdistelmää kutsutaan täysperävaunurekaksi. Niitä ei saa Suomessa käyttää enää vuoden 2007 jälkeen. Tätä yhdistelmää koskevat samat rajoitukset kuin muitakin moduuliyhdistelmiä.

### [muokkaa] Auton ja keskiakseliperävaunun yhdistelmä

Vetoauton ja keskiakseliperävaunun yhdistelmä

Yhdistelmän vetoautona toimii vetokidalla varustettu kuorma-auto. Tähän on kytketty keskiakseliperävaunu. Yhdistelmän suurin sallitty pituus on 18,75 metriä. Yhdistelmän suurin sallittu kokonaismassa on 44 tonnia. Tätä Suomessa melko harvinaista yhdistelmää käytetään yleisemmin Pohjoismaiden ulkopuolelle suuntautuvassa liikenteessä. Kansainvälisessä liikenteessä tämän yhdistelmätyypin suurin sallittu kokonaismassa on 40 tonnia.

## [muokkaa] Muualla maailmassa

Australiassa saa vetää kolmea lavettia yhden nupin (vetopöydällä varustetun rekkaveturin) perässä kokemusperäisellä luvalla.

Joissakin Yhdysvaltain osavaltiossa saa yhdellä rekanveturilla vetää kahta puoliperävaunun perään apuvaunulla kytkettyä puoliperävaunua.

## [muokkaa] Lähteet

- http://www.finlex.fi/ Asetus ajoneuvojen käytöstä tiellä 4.12.1992/1257

## [muokkaa] Aiheesta muualla

- Suomen kuljetus ja logistiikka SKAL ry

## [muokkaa] Katso myös

- Perävaunu

Haettu osoitteesta http://fi.wikipedia.org../../../a/j/o/Ajoneuvoyhdistelm%C3%A4.html

Luokat: Autot | Logistiikka

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Italiano
- עברית